CELEX: E2015J0014
Language: et
Date: 2016-04-19 00:00:00
Title: Kohtu otsus, 19. aprill 2016, kohtuasjas E-14/15: Holship Norge AS vs. Norsk Transportarbeiderforbund (EMP lepingu artiklid 31, 53 ja 54 – Konkurentsiõigus – Kollektiivlepingud – Kollektiivhagi – Asutamisvabadus)

2.2.2017   
            
            
               ET
            
            
               Euroopa Liidu Teataja
            
            
               C 33/7
            
         KOHTU OTSUS,
   19. aprill 2016,
   kohtuasjas E-14/15:
   Holship Norge AS vs. Norsk Transportarbeiderforbund
   (EMP lepingu artiklid 31, 53 ja 54 – Konkurentsiõigus – Kollektiivlepingud – Kollektiivhagi – Asutamisvabadus)
   (2017/C 33/06)
   Kohtuasjas E-14/15, Holship Norge AS vs. Norsk Transportarbeiderforbund, on Norra ülemkohus (Norges Høyesterett) EFTA riikide vahel järelevalveameti ja kohtu asutamise kohta sõlmitud lepingu artikli 34 alusel esitanud kohtule TAOTLUSE seoses EMP lepingu, eriti selle artiklite 31, 53 ja 54 tõlgendamisega. Kohus koosseisus esimees ja ettekandev kohtunik Carl Baudenbacher ning kohtunikud Per Christiansen ja Páll Hreinsson tegi 19. aprillil 2016 järgmise resolutiivosaga otsuse.
   
               1.
            
            
               EMP konkurentsieeskirjadest kollektiivlepingutele tehtav erand ei hõlma tegevuse esmatähtsuse eeskirja hindamist, nagu käesoleval juhul, või sadama kasutaja boikoteerimist eesmärgiga saavutada nõustumine kollektiivlepinguga, kui kasutaja peab nõustumise korral maha- ja pealelaadimisteenuste ostmisel eelistama muud ettevõtjat, käesoleval juhul haldusbürood, selle asemel et kasutada nende tööde tegemiseks oma töötajaid.
            
         
               2.
            
            
               EMP lepingu artikleid 53 ja 54 võidakse käesoleva kohtuasjaga hõlmatud süsteemi suhtes kohaldada eraldi või koos.
            
         
               3.
            
            
               Juhul kui sadamat, nagu käesoleva kohtuasjaga hõlmatud sadam, ei käsitata Euroopa Majanduspiirkonna territooriumi olulise osana, tuleb selleks, et kindlaks määrata, kas turgu valitsev seisund hõlmab EMP lepingu territooriumit või selle olulist osa, arvesse võtta samasuguseid või sarnaseid haldajate süsteeme, mis võivad olla kasutusel teistes sadamates.
            
         
               4.
            
            
               Selline boikott, nagu käesoleval juhul, mille eesmärk on saavutada nõustumine kollektiivlepinguga, millega nähakse ette esmatähtsuse klauslit sisaldav süsteem, heidutab tõenäoliselt muudest EMP riikidest pärit äriühinguid või koguni takistab neid Norras asutada ja kujutab endast seega EMP lepingu artiklis 31 sätestatud asutamisvabaduse piirangut.
            
         
               5.
            
            
               Piirangu olemasolu väljaselgitamise seisukohalt ei ole oluline, et ettevõtja vajab maha- ja pealelaadimisteenuseid vähe ja/või harva.
            
         
               6.
            
            
               Põhikohtuasjas käsitletavas olukorras ei ole piirangu õiguspärasuse väljaselgitamise seisukohalt oluline, et boikoteeritav ettevõtja kohaldab oma sadamatööliste suhtes muud kollektiivlepingut.